
ถึง  สำนักงานส่งเสริมการปกครองท้องถิ่นจังหวัด ทุกจังหวัด องค์กรปกครองท้องถิ่นที่จัดการศึกษา (ตามรายชื่อแนบ

กรมส่งเสริมการปกครองท้องถิ่นได้รับแจ้งจากสถาบันส่งเสริมการสอนวิทยาศาสตร์และเทคโนโลยี(สสวท.) ว่า ได้เปิดหลักสูตรอบรมในชุดหลักสูตรอบรมครูออนไลน์ การประเมินเพื่อพัฒนาผู้เรียน (Formative
Assessment) สำหรับครูผู้สอนวิชาวิทยาศาสตร์และคณิตศาสตร์ ระดับประถมศึกษา รุ่นที่ 1 จำนวน 4 หลักสูตร
ในรูปแบบออนไลน์ ผ่านระบบอบรมครู สสวท. (https://teacherpd.ipst.ac.th) โดยมีวัตถุประสงค์เพื่อพัฒนา
ครูและบุคลากรทางการศึกษาให้มีความรู้ความเข้าใจเกี่ยวกับการประเมินเพื่อพัฒนาผู้เรียน รวมทั้งได้แนวทาง
ในการนำการประเมินเพื่อพัฒนาผู้เรียนไปปฏิบัติในสถานศึกษาได้อย่างมีประสิทธิภาพ

ในการนี้ กรมส่งเสริมการปกครองท้องถิ่นจึงขอความร่วมมือสำนักงานส่งเสริมการปกครองท้องถิ่นจังหวัดประชาสัมพันธ์ให้องค์กรปกครองส่วนท้องถิ่นแจ้งสถานศึกษาระดับการศึกษาขั้นพื้นฐาน
(ระดับประถมศึกษา) ในสังกัดทราบ เพื่อให้ครูและบุคลากรทางการศึกษาที่สอนวิชาวิทยาศาสตร์และคณิตศาสตร์ที่มีความสนใจด้านการประเมินเพื่อพัฒนาผู้เรียน เข้าร่วมอบรมในชุดหลักสูตรอบรมครูออนไลน์การประเมินเพื่อพัฒนาผู้เรียน (Formative Assessment) ระดับประถมศึกษา รุ่นที่ 1 โดยลงทะเบียนและเข้าอบรมได้ตั้งแต่
วันอังคารที่ 10 มีนาคม - วันศุกร์ที่ 31 กรกฎาคม 2569 ผ่านระบบอบรมครู สสวท. ซี่งเป็นการอบรมในรูปแบบออนไลน์ที่ให้ผู้เข้ารับการอบรมเรียนรู้ด้วยตนเอง (Self-paced learning) รายละเอียดปรากฏตามเอกสารที่แนบมาพร้อมนี้

